stanford-oval/wikipedia huggingface dataset:
Gaius Sulpicius Gallus

Gaius Sulpicius Gallus oli roomalainen kenraali ja valtiomies sekä oraattori.
Kolmannessa makedonialaissodassa hän oli yksi kenraali Lucius Aemilius Paulluksen upseereista Makedoniassa ja osallistui muun muassa Pydnan taisteluun vuonna 168 eaa.
Tämän jälkeen Gallus palasi Roomaan, jossa hänet valittiin konsuliksi yhdessä Marcus Claudius Marcelluksen kanssa vuonna 166 eaa. Samana vuonna hän alisti liguurit Rooman valtaan. Vuonna 164 eaa. Gallus lähti lähettiläänä Kreikkaan ja Aasiaan missä hän piti kokouksen Sardessa, jossa käsiteltiin Anatolian kaupunkien syytteitä Pergamonin kuningas Eumenes II:ta vastaan.
Gallus luki myös astronomiaa ja tunsi hyvin Kreikkaa. Eräs kuun kraatteri on myös nimetty Galluksen mukaan.
Finn Wolfhard

| Finn Wolfhard |
| --- | --- |
 Finn Wolfhard San Diegon Comic-Conissa 2017.
Henkilötiedot
Syntynyt: 23. joulukuuta 2002 (ikä 21) Vancouver, Brittiläinen Kolumbia, Kanada
Ammatti:  näyttelijä, muusikko
Näyttelijä
Aktiivisena:  2013–
Merkittävät roolit:  Stranger Things Se
Palkinnot
 Parhaan näyttelijäkokoonpanon SAG  2017 Stranger Things 
Aiheesta muualla
IMDb 
Finn Wolfhard (s. 23. joulukuuta 2002 Vancouver, Brittiläinen Kolumbia) on kanadalainen näyttelijä ja muusikko. Hänet tunnetaan parhaiten roolistaan Mike Wheelerinä scifi-kauhusarjassa Stranger Things (2016–). Hänen muita rooleja ovat Richie Tozier kauhuelokuvissa Se (2017) ja Se: Toinen luku (2019), Boris Pavlikovsky draamaelokuvassa The Goldfinch (2019) ja Trevor komediaelokuvassa Ghostbusters: Afterlife (2021).
Wolfhard on näytellyt myös televisiosarjoissa Eloonjääneet ja Supernatural.
Wolfhard oli indierock-bändissä nimeltä Calpurnia, joka lopetti toimintansa marraskuussa 2019. Wolfhard on myös tehnyt vaatteita yhteistyössä Pull&Bearin kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2017 | Se | It | Richie Tozier |
| 2018 | Dog Days | Dog Days | Tyler |
| 2018 | Howard Lovecraft and the Kingdom of Madness | Howard Lovecraft and the Kingdom of Madness | Herbert West (ääni) |
| 2019 | Se: Toinen luku | It: Chapter Two | nuori Richie Tozier |
| 2019 | The Goldfinch | The Goldfinch | nuori Boris Pavlikovsky |
| 2019 | Perhe Addams | The Addams Family | Pugsley Addams (ääni) |
| 2020 | The Turning | The Turning | Miles Fairchild |
| 2020 | Omniboat: A Fast Boat Fantasia | Omniboat: A Fast Boat Fantasia |  |
| 2021 | How It Ends | How It Ends | Ezra (cameo) |
| 2021 | Ghostbusters: Afterlife | Ghostbusters: Afterlife | Trevor |
| 2022 | When You Finish Saving the World | When You Finish Saving the World | Ziggy |
| 2022 | Guillermo del Toron Pinokkio | Guillermo del Toro’s Pinocchio | Kynttilä (ääni) |
| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jaksot |
| --- | --- | --- | --- | --- |
| 2014 | Eloonjääneet | The 100 | Zoran | Jakso: ”Iloinen jälleennäkeminen” |
| 2015 | Supernatural | Supernatural | Jordie Pinsky | Jakso: ”Kirvesmurhasarja” |
| 2016– | Stranger Things | Stranger Things | Michael ”Mike” Wheeler | päärooli; 42 jaksoa |
| 2019–2021 | Carmen Sandiego | Carmen Sandiego | Player (ääni) | päärooli; 32 jaksoa |
| 2020 | Smiling Friends | Smiling Friends | seinässä asuva mies / Bliblie (ääni) | Jakso: ”Desmond’s Big Day Out” |
| 2020 | JJ Villard’s Fairy Tales | JJ Villard’s Fairy Tales | Boypunzel / Manpunzel (ääni) | Jakso: ”Boupunzel” |
| 2020 | Home Movie: The Princess Bride | Home Movie: The Princess Bride | Inigo Montoya | Jakso: ”Chapter Four: Battle Of The Wits” |
| 2021 | Duncanville | Duncanville | Jeremy / Norman (ääni) | Jakso: ”Das Banana Boot” |
Aiheesta muualla

Kuvia tai muita tiedostoja aiheesta Finn Wolfhard Wikimedia Commonsissa
Finn Wolfhard Internet Movie Databasessa. (englanniksi)
Douglas F5D Skylancer

Museoitu Douglas F5D Skylancer.
Douglas F5D Skylancer oli yhdysvaltalainen ilmaherruushävittäjä, joka oli deltasiipinen. Sen edeltäjä on F4D Skyray, ja tämän koneen tarkoitus olla jokasään hävittäjäversio. Koneen suihkumoottori oli monissa muissa yhdysvaltalais-koneissa käytetty Pratt & Whitney J57. Skylancer oli edeltäjäänsä nähden noin 400 km/h nopeampi, sillä se kykeni 1.48 Machin nopeuteen (1 590 km/h) ja 17 500 metrin korkeuteen. Konetyypin yksilöitä tuotettiin vain 4 kappaletta, eikä se siis päässyt sarjatuotantoon. NASA käytti sitä tutkimuskoneena, jonka lentäjistä yksi oli Neil Armstrong. Koneen palvelusura päättyi vuonna 1970.
Douglas F5D Skylancerin 3D-kaaviokuvat.
Konetyyppiin suunnitellut aseistukset kattoivat nämä: 4x 20mm lentokonetykit, 4x AIM-9 Sidewinder-ohjukset tai 2x AIM-7 Sparrow-ohjukset. Skylanceriin ei suunniteltu ilmasta-maahan aseistuksia.
Aiheesta muualla

http://www.aviastar.org/air/usa/douglas_skylancer.php
http://www.joebaugher.com/navy_fighters/f6_4.html
https://www.globalsecurity.org/military/systems/aircraft/f5d.htm
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Douglas F5D Skylancer
Käännös suomeksi
Douglas Fairbanks Jr.

Douglas Fairbanks Jr.
Douglas Elton Fairbanks, Jr. (9. joulukuuta 1909 New York City – 7. toukokuuta 2000 New York City) oli yhdysvaltalainen näyttelijä ja korkea-arvoinen meriupseeri Toisessa maailmansodassa.
Fairbanksin vanhemmat olivat kuuluisa mykän elokuvan miestähti Douglas Fairbanks ja tämän ensimmäinen vaimo Beth Sully. Hänen vanhempansa erosivat hänen ollessaan 10-vuotias ja hän asui äitinsä kanssa Kaliforniassa, Pariisissa ja Lontoossa. Hän aloitti näyttelemisen jo teini-iässä 1920-luvun mykkäelokuvissa. Hänen viimeiset roolityönsä olivat 1980-luvulta, joten hänen uransa kesti yli 60 vuotta. Hän näytteli urallaan lähes sadassa elokuvassa ja toimi sen lisäksi myös mm. elokuvien tuottajana ja käsikirjoittajana. Hän on saanut urastaan kolme tähteä Hollywood Walk of Famelle, joista yhden elokuvaurastaan, yhden televisiourastaan ja yhden radiourastaan. Elokuvauransa lisäksi hänellä oli menestyksekäs sotilasura toisen maailmansodan aikaan.
Fairbanks oli naimisissa kolme kertaa: Joan Crawfordin (1929-1933, päättyi avioeroon), Mary Lee Epplingin (1939-1988, päättyi vaimon kuolemaan) ja Vera Sheltonin (1991-2000, päättyi Fairbanksin kuolemaan) kanssa. Toisen vaimonsa kanssa Fairbanksilla oli kolme tytärtä. Hän kuoli sydänkohtaukseen.
Aiheesta muualla

Douglas Fairbanks jr. Internet Movie Databasessa. (englanniksi)
Douglas Fairbanks jr. NNDB:ssä
Douglas Farrow

Douglas Farrow on kanadalaisen McGillin yliopiston teologian ja etiikan professori. Ennen saapumistaan McGillin yliopistoon vuonna 1998, hän opetti Britanniassa King's College London -yliopistossa, sen jälkeen kun hän oli siellä väitellyt teologian tohtoriksi Colin Guntonin ohjauksessa.
Douglas Farrow'n tutkimuskohteita ovat Irenaeus, Augustinus, Anselm Canterburylainen, ja Tuomas Akvinolainen. Klassisista teologisista lähtökohdista hän etsii ratkaisua kirkon, kansalaisyhteiskunnan ja valtion kohtaamiin moderniin ongelmiin.
Vuoden 2021 alussa joukko McGillin oppilaita valitti hänen homoseksuaalisuutta vastustavien mielipiteittensä marginalisoivan osan opiskelijoista.
Valitut julkaisut

Ascension and Ecclesia: On the significance of the doctrine of the ascension for ecclesiology and Christian cosmology (T & T Clark 1999)
Recognizing Religion in a Secular Society: Essays in Pluralism, Religion and Public Policy (McGill-Queen’s 2004)
Nation of Bastards: Essays on the End of Marriage (BPS Books 2007)
Ascension Theology (T & T Clark 2011)
Desiring a Better Country: Forays in Political Theology (McGill-Queen's 2015)
Theological Negotiations: Proposals in Soteriology and Anthropology (Baker Academic 2018)
1 & 2 Thessalonians: Brazos Theological Commentary on the Bible (Brazos 2020)
Gaius Mucius Scaevola

Mucius Scævola pitää kättään liekeissä, Louis Pierre Deseinen patsas, 1791.
Gaius Mucius Scaevola, joskus myös Gaius Mucius Cordus, oli myyttinen muinaisen Rooman sankari.
Kuningas Tarquinius oli yllyttänyt etruskien kuninkaan Porsennan sotaan Roomaa vastaan (508 eaa). Tämä onnistui piirittämään kaupungin ja toinen legendaarinen sankari, Horatius Cocles oli viivästyttänyt joukkojen lähestymistä Roomaan. Joukkojen onnistui perääntyä kaupungin muurien taakse. Porsenna esti kuitenkin kaiken tavaran tuonnin ja uhkasi näännyttää hätäytyneen kaupungin. Eräs ylevä nuorukainen, Mucius, päätti tehdä jalon teon, saattaaksensa Roomaa piirittävät viholliset hämmennyksen valtaan. Hän meni yksinään vihollisten leiriin, pitäen tikaria salassa viittansa alla. Estämättä pääsi hän kuninkaallisen teltan eteen, jossa sotaväelle juuri palkkaa maksettiin. Mucius tuntematta kuningasta oletti että joukon keskellä seisova mies se oli, ja tuli puukottaneeksi kuninkaallisen kirjurin kuoliaaksi.
Sotamiehet paikalla ottivat tuntemattoman kiinni, ryöstivät hänen aseensa ja veivät hänet kuningas Porsennan eteen. Pelkäämättä lausui jalo nuorukainen: "Nimeni on Mucius, olen Rooman kansalainen ja tahdoin tappaa isänmaani vihollisen. Koska olen erehtynyt, tahdon sinulle tunnustaa, etten ole ainoa, joka henkeäsi uhkaa." Kuningas pelästyi ja uhkasi poltattaa hänet roviolla, jos ei ilmoittanut kaikkia salaliitossa olevia. Roomalainen nuorukainen ei sanaakaan vastannut enää, vaan paljasti oikean käsivartensa, meni likellä olevalle hiilokselle, pani kätensä tuleen kasvojansa väräyttämättä ja antoi sen siinä palaa hiljakseen. Ympärillä seisovaiset hämmästyivät ja ihmettelivät, ja kuningas huusi: "Mene, mene rankaisematta! Olet ollut vihollisempi itsellesi kuin minulle. Minä soisin, että tuollainen urhollisuus sotisi minunkin puolestani!"
Kuningas pelästyi roomalaisten osoittamaa rohkeutta ja tarjosi nyt itse roomalaisille rauhaa. Rooman täytyi antaa muutamia kansalaisia pantiksi ja aikaisemmin etruskeilta valloittamansa maa takaisin. Mucius sai tapahtuman johdosta kunnianimen Scaevola, vasenkätinen, ja tämän nimen perivät myös hänen jälkeisensä.
Aiheesta muualla

Wikimedia Commonsissa on kuvia tai muita tiedostoja aiheesta .
Zoch, Paul A.: Ancient Rome: An Introductory History, s. 43-44.  University of Oklahoma Press, 2000.  ISBN 0806132876.
Titus Livius (Livy): The History of Rome, Book 2 perseus.tufts.edu. Viitattu 31.12.2016.
Derek Smith

| Derek Smith |
| --- | --- |

Henkilötiedot
Syntynyt: 13. lokakuuta 1984 (ikä 39) Belleville, Ontario, Kanada
Kansalaisuus:   Yhdysvallat  Kanada
Jääkiekkoilija
Pelipaikka:  puolustaja
Maila:  vasen
Pituus:  188 cm
Paino:  91 kg
Seura
Seura:  ZSC Lions
Sarja:  NLA
Pelaajaura
Pääsarjaura:  2007–
Aik. seurat:  Ottawa Senators   Calgary Flames
Derek Smith (s. 13. lokakuuta 1984 Belleville, Ontario, Kanada) on yhdysvaltalais-kanadalainen jääkiekkoilija. Smith pelaa NLA:ssa Zürich Lionsissa. Hän on pelannut aiemmin myös Ottawa Senatorsissa.
Pelaajaura

Smith pelasi vuosien 2000–2004 välillä 123 ottelua OPJHL:ssä pelaavan Wellington Dukesin paidassa. Sieltä hän siirtyi kolmeksi vuodeksi CCHA:ssa pelaavaan Lake Superior State Lakersiin. Varaamattomana vapaana agenttina Smith allekirjoitti sopimuksen NHL-seura Ottawa Senatorsin kanssa vuoden ennen collegen päättymistä. Kautta edeltävän harjoitusleirin jälkeen hänet päätettiin kuitenkin laittaa pelaamaan AHL:ssä farmijoukkue Binghamton Senatorsissa. 29. heinäkuuta 2009 Smith allekirjoitti vuoden mittaisen jatkosopimuksen Senatorsin kanssa.
12. helmikuuta 2010 Alex Picardin kauppaamisen ja Chris Campolin loukkaantumisen jälkeen Smith kutsuttiin pelaamaan Senatorsiin. Hän teki NHL-debyyttinsä 13. helmikuuta ottelussa Detroit Red Wingsiä vastaan, jonka Senators hävisi 4–1. Hän pelasi myös seuraavana päivänä New York Islandersia vastaan. Se oli viimeinen ottelu ennen olympiataukoa. Senators nousi 3–1-tappioasemasta 3–4-voittoon. Hän palasi sen jälkeen takaisin Binghamtoniin.
13. heinäkuuta 2011 Smith allekirjoitti Senatorsin kanssa jälleen vuoden mittaisen kaksisuuntaisen sopimuksen. Hän teki ensimmäisen pisteensä NHL:ssä syöttäessään Nick Folignon tekemän maalin Atlanta Thrashersia vastaan 3. maaliskuuta 2011. Vuonna 2011 Smith voitti Binghamtonissa Calder Cupin, AHL:n mestaruuden. Hän pelasi kaudella 71 ottelua, joissa teki kymmenen maalia ja syötti 44. Hän oli puolustajien pistepörssin neljäs.
Seuraavana kautena Smith siirtyi Calgary Flamesiin vuoden mittaisella kaksisuuntaisella sopimuksella, josta hän sai 700 000 dollaria. 29. marraskuuta Smith teki ensimmäisen NHL-maalinsa Nashville Predatorsin maalissa olleen Pekka Rinteen selän taakse.
8. helmikuuta 2012 Smith teki Flamesin kanssa ensimmäisen yksisuuntaisen sopimuksensa, joka oli kaksivuotinen. Hän sai sopimuksesta 1,55 miljoonaa dollaria.
8. joulukuuta 2013 Smith laitettiin waivers-listalle ja hän joutui pelaamaan AHL:ssä Abbotsford Heatissä.
Tilastot

Käännös suomeksi
Dissosiatiivit

1200 mg dekstrometorfaania joka kerralla otettuna aiheuttaa dissosiatiivisen päihtymystilan
Ketamiiniampulleja
Dietyylieetteriä
Dissosiatiiviset aineet tuottavat sensorista deprivaatiota (aistieristys), aistiharhoja ja unenomaisia tiloja. Ne estävät tai vaimentavat aivojen osien välistä viestintää ja voivat tuottaa anestesiaa.
Dissosiatiivihuumeet ovat osa laajempaa hallusinogeenien luokkaa, johon kuuluvat myös psykedeelit ja deliriantit.
Dissosiatiiveja ovat NMDA-reseptorin antagonistit sekä Sigma 1- ja 2-reseptoreiden, Kappa-opioidireseptoreiden ja GABAA-reseptoreiden agonistit.[lähde? ]
Dissosiatiiveja

NMDA-reseptori antagonisteja
Dekstrometorfaani (DXM)
Fensyklidiini (PCP)
Etisyklidiini (PCE)
Ketamiini
Esketamiini
Tiletamiini
Metoksetamiini (MXE)
Dietyylieetteri
Ilokaasu
Kappa-opioidireseptori agonisteja
Salvinoriini A (Mazatecinsalvia)
GABAA-reseptori agonisteja
Muskimoli (mm. punakärpässieni)
Aiheesta muualla

Kuvia tai muita tiedostoja aiheesta Dissosiatiivit Wikimedia Commonsissa
Psykoaktiiviset aineet farmakologisen luokituksen mukaan järjestettynä
| Kaavio | Selitteet |
| --- | --- |
    STIMULANTIT Sympatomimeettiset amiinit Psykomotoriset stimulantit Amfetamiinit Katinoni (Khat) Metyylifenidaatti Kokaiini Aminoketonit Bupropioni Dietyylipropioni SSRI:t Fluoksetiini Fluvoksamiini Paroksetiini Sertraliini MAOI:t TCA:t TeCA:t Maprotiliini Mirtatsapiini Tratsodoni Efedriini Pseudoefedriini Metyyliksantiinit Kofeiini Teofylliini Teobromiini ANTIPSYKOOTIT Epätyypilliset antipsykootit Klotsapiini Risperidoni Olantsapiini Ketiapiini Sulpiridi Tsiprasidoni Tyypilliset antipsykootit Haloperidoli Flupentiksoli Tioridatsiini Klooripromatsiini Pimotsidi Perfenatsiini CBD Kolinergit Nikotiini Betelpähkinä Muskariini Atomoksetiini DEPRESSANTIT Sedatiivit Hypnootit Etanoli Eetteri Barbituraatit Kloroformi Kloraalihydraatti Metakvaloni GHB Bentsodiatsepiinit Alpratsolaami Diatsepaami Flunitratsepaami Tematsepaami Loratsepaami Narkoottiset analgeetit Oopiumi Kodeiini Morfiini Heroiini Oksikodoni Hydrokodoni Metadoni Fentanyyli Psykedeelit Kannabis THC MDMA MDA MDEA Meskaliini DOM LSD Psilosybiini AMT DMT Ibogaiini Dissosiatiivit Typpioksiduuli Ketamiini DXM Tiletamiini PCP Salvinoriini A Iboteenihappo Muskimoli Deliriantit Dimenhydrinaatti Difenhydramiini Skopolamiini Atropiini HALLUSINOGEENIT :  Primääriset ryhmät   Stimulanttivaikutus korostuu vasempaan yläkulmaan päin mentäessä.    Depressanttivaikutus korostuu oikeaan alakulmaan päin mentäessä.    Hallusinogeenit ovat psykedeelisiä vasemmalla, dissosiatiivisia oikealla, huonommin vaikutuksiltaan ennakoitavissa alhaalla ja oikealla, ja voimakkaampia vaikutuksiltaan alhaalla.    Antipsykoottiset ovat rauhoittavampia ja väsyttävämpiä oikealla. Sekundaariset ryhmät   Stimulanttien ja psykedeelisten hallusinogeenien limittyminen – Primäärisillä psykedeeleillä on stimuloiva vaikutus.    Depressanttien ja dissosiatiivisten hallusinogeenien limittyminen – Primäärisillä dissosiatiiveillä on depressoiva vaikutus.    Stimulanttien ja antipsykoottien limittyminen – Modernit ei-väsyttävät masennuslääkkeet.    Depressanttien ja antipsykoottien limittyminen – Vanhemmat väsyttävät masennuslääkkeet ja anksiolyytit. Tertiääriset ryhmät   Stimulanttien, antipsykoottien ja depressanttien limittyminen – Esimerkki: nikotiinilla on molempien vaikutuksia.    Stimulanttien, depressanttien ja hallusinogeenien limittyminen – Esimerkki: THC:llä on kaikkien kolmen ryhmän vaikutuksia.    Stimulanttien, antipsykoottien ja hallusinogeenien limittyminen – empatogeenit eli entaktogeenit.    Depressanttien, dissosiatiivisten hallusinogeenien ja antipsykoottien limittyminen. Kvartääriryhmä   Kaikkien neljän luokan limittyminen (stimulantit, depressantit, hallusinogeenit ja antipsykootit) – Kannabis sisältää sekä THC:tä että CBD:tä ja sillä on kaikkien luokkien vaikutuksia. Luokitus kallistuu hallusinogeeneihin, koska THC on kannabiksen tärkein vaikuttava aine.
Eutokios

Eutokios Askalonlainen (m.kreik. Εὐτόκιος ὁ Ἀσκαλωνίτης, Eutokios ho Askalōnitēs, lat. Eutocius; n. 480–540) oli kreikkalainen matemaatikko. Hän oli kotoisin Palestiinasta, nykyisin Israeliin kuuluvasta Askalonin kaupungista.
Eutokios kirjoitti kommentaareja Arkhimedeen kirjoituksista Pallosta ja lieriöstä, Ympyrän mittaamisesta ja Tasapainosta sekä Apollonioksen Konika-teoksen neljästä ensimmäisestä kirjasta. Eutokioksen kirjoitusten ansiosta nykyään tieteenhistorijoitsijat tietävät minkälaisia menetelmiä jo antiikin Kreikassa käytettiin tai keksittiin. Yksi tällainen keksintö, josta ei muuten olisi jäänyt tietoa, on useiden matemaatikkojen keksimä ratkaisu kuution tilavuuden kaksinkertaistamiselle. Eutokioksen ansiosta tiedetään myös, että Arkhimedes löysi kartioleikkausta hyväksikäyttäen löytämään ratkaisun kolmannen asteen yhtälölle  (a-x)x^{2}=bc^{2}\,
Pallosta ja lieriöstä toisen kirjan kommentaarin lopun perusteella on arveltu, että Eutokiosta opetti Hagia Sofian suunnitellut arkkitehti Isidoros Miletoslainen. Myöhemmin ilmeni, että Eutokios teki omistuksia myös muille, joten Isidoros ei ehkä sittenkään ollut hänen opettajansa. Paul Tannery piti lähes varmana, että hänen opettajanaan oli Hermias Aleksandrialainen ja nykyään häntä pidetään lähes varmasti Eutokioksen opettajana. Ensimmäiset kommentaarit Arkhimedeen töistä Eutokios kirjoitti ilmeisesti noin vuoden 510 tienoilla.
Funky New Orleans

| Funky New Orleans Dr>  John, The Donald Harrison Band |
| --- | --- | --- |

Studioalbumin tiedot
 Äänitetty : 22 ja 23. toukokuuta 1991 (raidat: 1 ja 9) NYC ja livenä 16 ja 17. marraskuuta 1991 (raidat: 2-8) Birdland, NYC
 Julkaistu: 25. huhtikuuta 2000
 Formaatti: CD
 Tuottaja(t): Mac Rebennack
 Tyylilaji: New Orleans R&B, Bayou Funk
 Kesto: 57.00
 Levy-yhtiö: Metro
Dr. Johnin muut julkaisut
| Duke Elegant 1999 | Funky New Orleans 2000 | Creole Moon 2001 |
Funky New Orleans on Dr. Johnin levy vuodelta 2000.
Kappaleet

Hu-Ta-Nay – 6.17 (säv. Donald Harrison)
Big Chief – 5.17 (säv. Earl Gaines)
Shave 'Em Dry – 5.17
Ja-Ki-Mo-Fi-Na-Hay – 6.52 (säv. Donald Harrison)
Mamzelle Zizi – 5.43 (säv. Mac Rebennack)
Livin' On Borrowed Time – 9.18 (säv. Rebennack)
You Ain't So Such A Much – 6.36 (säv. Rebennack)
Hu-Ta-Nay – 9.16 (säv. Harrison)
Walkin' Home – 2.23 (säv. Harrison, Rebennack)
Kokoonpano

Donald Harrison Jr. – alttosaksofoni
Dwayne Burno – basso
Phil Bowler – basso (kappale 1)
Carl Allen – rummut
Harold 'Smiley' Ricks – lyömäsoittimet
Cyrus Chestnut – piano (kappale 1)
Stephen Scott – piano (kappale 5)
Dr. John – piano, kitara, laulu, vihellys
Donald Harrison Sr. – laulu (kappale 1)
Arviot

Allmusic:
Aiheesta muualla

Funky New Orleans discogs.com -sivustolla
Gaby Bußmann

| Mitalit> Maa:   Länsi-Saksa.Naisten yleisurheilu. Olympialaiset  | Mitalit> Maa:   Länsi-Saksa.Naisten yleisurheilu. Olympialaiset  | Mitalit> Maa:   Länsi-Saksa.Naisten yleisurheilu. Olympialaiset  | Maa:   Länsi-Saksa> Naisten yleisurheilu. |
| --- | --- | --- | --- |
|  Pronssia | Los Angeles 1984 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Stuttgart 1986 | 4 × 400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Milano 1982 | 400 m |  |
Gabriele "Gaby" Bußmann (s. 8. lokakuuta 1959 Haltern am See) on saksalainen entinen yleisurheilija ja olympiamitalisti, joka kilpaili pikajuoksussa. Hän edusti seuratasolla SC Eintracht Hammia.
Bußmann voitti 400 metrillä pronssia sisäratojen EM-kilpailuista 1982. Hän oli myöhemmin maansa 4 × 400 metrin viestijoukkueessa sekä Los Angelesin olympialaisissa 1984, joissa se voitti pronssia että EM-kisoissa 1986, joissa Saksa sai hopeaa.
Bußmannin ennätys 400 metrillä oli 49,75 sekuntia, jonka hän juoksi vuonna 1983.
Futsalin Euroopan-mestaruuskilpailut 2007

| 2007 UEFA Futsal Championship |
| --- | --- |

Joukkueet:  8
 :  35 karsijasta
Isäntämaa:  Portugali
Ajankohta:  16. marraskuuta – 25. marraskuuta 2007
Mitalistit:  
–  Kultaa:   Espanja
–  Hopeaa:   Italia
–  Pronssia:   Venäjä
Ottelut:  16
Maalintekijä:   Daniel (5 maalia)  Predrag Rajić (5 maalia)  Cirilo (5 maalia)
Futsalin Euroopan-mestaruuskilpailut 2007 (engl. 2007 UEFA Futsal Championship) olivat kuudennet UEFA:n järjestämät futsalin Euroopan-mestaruuskilpailut. Turnaus pelattiin Portugalissa 16. marraskuuta–25. marraskuuta 2007. Kisakaupunkeina toimivat Gondomar ja Santo Tirso.
Lopputurnauksessa pelasi kahdeksan maata. Euroopan-mestaruuden voitti Espanja, joka kukisti finaalissa Italian.
Joukkueet

Euroopan-mestaruuskilpailujen karsintoihin osallistui yhteensä 35 maata, joista seitsemän pääsi isäntämaa Portugalin ohella mukaan lopputurnaukseen:
Espanja
Italia
Portugali
Romania
Serbia
Tšekki
Ukraina
Venäjä
Draken (kuunari)

Draken oli suomalainen kolmimastoinen moottorikuunari (toisten lähteiden mukaan moottorikaljaasi), joka haaksirikkoutui 11. marraskuuta 1929 Utön lähellä, jolloin 5 miehistön jäsentä menehtyi. Draken oli puutavaralastissa matkalla Oulusta etelään kohti Kööpenhaminaa, kun myrsky yllätti sen  Utön tienoilla täyttäen laivan vedellä. Laivan kapteeni Niilo Saarinen yritti kääntää aluksen kohti Utön majakkaa, mutta vesilasti teki aluksesta ohjauskyvyttömän. Draken pysyi kuitenkin purjeiden avulla suunnassa, mutta pian myös laivan apukone ja pilssivesipumput pysähtyivät. Draken törmäsi noin 500 metrin päässä Utön saaresta sijainneeseen Örebådanin kallioluotoon ja murskautui samalla. Laivan 11 hengen miehistöstä menehtyi viisi miestä ennen kuin Utön saarelaiset pääsivät myrskyn laannuttua kahden päivän kuluttua pelastamaan luodolla olleet miehet. Pelastustyössä mukana olleet saivat tasavallan presidentin myöntämän hengenpelastusmitalin ja tapaus vaikutti meripelastustoiminnan kehittämiseen. Drakenin kapteenista Niilo Saarisesta tuli myöhemmin  Suomen Meripelastusseuran pitkäaikainen päällikkö. Utön saaren Kesnäsin niemeen on pystytetty Drakenin haaksirikon muistomerkki. Öröbodan etelä- ja lounaispuolella on meren pohjassa vielä hylyn jäänteitä kuten potkurinakseli.
Draken oli rakennettu 1919 Dragsfjärdissä. Kuunarin pituus oli 42,96 metriä, leveys 10,02 metriä ja vetoisuus 296 nettorekisteritonnia. Laivalla oli purjeiden lisäksi 60 hevosvoiman apukone. Kuunari ostettiin 1929 Uuteenkaupunkiin, ostajina olivat kauppias J. E. Tervanen ja merikapteeni Niilo Saarinen.
Fester and Putrefy

| Fester and Putrefy Cavus |
| --- | --- | --- |

Studioalbumin tiedot
 Julkaistu: 1. lokakuuta 2010
 Tyylilaji: black metal
 Kesto: 44.36
 Levy-yhtiö: Listenable
Cavusin muut julkaisut
| Cavus (EP) 2009 | Fester and Putrefy 2010 | The New Era 2018 |
Fester and Putrefy on suomalaisen black metal -yhtyeen Cavusin esikoisalbumi. Se julkaistiin vuonna 2010 levymerkillä Listenable Records.
Kappaleet

Sea of Tongues (Intro) – 2.31
Fist of a Titan – 3.30
Discovering Through Suffering – 3.41
Horns of Gold – 4.21
Death Rattle – 4.56
Eyeless Gaze – 5.23
Scorched Flesh Ravaged Tongues – 5.04
The Sacred Profane – 3.41
Possessed by the Devil's Blood – 5.42
Worship and Rot – 5.47
Kokoonpano

W – laulu
B.P. – kitara
J.K – kitara
A.R.G. – bassokitara
T.T.T. – rummut
+
Rune Eriksen – soolokitara (kappale 7)
Arvostelut

Imperiumi.net:
Aiheesta muualla

Fester and Putrefy Discogsissa. (englanniksi)
Albumi Fester and Putrefy Encyclopaedia Metallum -sivustolla (englanniksi)